# Freddy Lim

Freddy Lim (xinès tradicional: 林昶佐, pinyin: Lín Chǎngzuǒ; Taipei, 1 de febrer de 1976) és un polític, activista pels drets humans i músic taiwanès. Conegut per ser cantant i compositor del grup de death metal Chthonic. El 2015 va fundar el Partit del Nou Poder. Defén la independència taiwanesa, l'abolició de la pena capital i està a favor de la legalització del matrimoni entre membres del mateix sexe i l'ús de la marihuana a Taiwan.

## Inicis de la seua vida

Lim era un defensor de la unificació xinesa quan era un estudiant perquè va ser educat amb llibres de text sinocèntrics durant l'escola mitjana i secundària. Un diagnòstic d'ansietat durant l'escola mitjana el va fer no-apte per al servei militar. A la dècada del 1990 fundà el grup musical Chthonic.
Conegut a Taiwan freqüentment simplement com Freddy, Lim trià aquest nom pel personatge de terror Freddy Krueger. Als escenaris es pinta la cara amb corpsepaint a l'estil dels huit generals de l'infern i adopta el personatge de la "Cara esquerra de Maradou".
Dirigí Taiwan Rock Alliance (TRA), un club universitari de música rock que esdevingué una productora de concerts i EPs. TRA (abans de l'arribada de Lim s'anomenava North Collegiate Rock Alliance) va ser reconstruït per Lim convertint-lo en la xarxa de música independent de rock més important de Taiwan. El març de 2000 TRA van fer una sèrie de concerts anomenats "Say Yes to Taiwan", en els que s'afirma la identitat taiwanesa per a guanyar finançament per part del partit Partit Progressista Democràtic (PPD). També dirigeix el club The Wall.
El 2001 organitzà el festival Formoz, en el qual tocaven grups xinesos i taiwanesos per primera vegada. Pel 2001 no s'identificava totalment amb les idees independentistes mentre que sí rebutjava els dos partits majoritaris (Kuomintang i PPD) i afirmava la identitat taiwanesa. Eixe mateix any criticà negativament els Premis Melodia Daurada afirmant que els criteris no són realment la creativitat i el talent, sinó el gust popular.
El 2009 organitzà la campanya a favor de la independència del Tibet. El febrer d'eixe any ell i Doris Yeh, baixista de Chthonic, van fer campanya repartint fullets a les portes del Zoo de Taipei.
Lim fou elegit per a dirigir la secció taiwanesa d'Amnistia Internacional el 2010, càrrec que ocupà fins al 2014.
Lim també ha donat diners per a ajudar en casos de desastres.

## Carrera política

El gener de 2015, Lim fundà el Partit del Nou Poder. El mes següent Lim declarà la seua candidatura per a les eleccions generals del 2016, pretenent competir pel lloc del legislatiu del districte de Da'an de Taipei ocupat aleshores pel membre del Kuomintang Chiang Nai-shin. En una entrevista per a la BBC, Lim explicà que estava interessat en els assumptes del medi ambient i els drets humans i que al posar-se en una posició de ser responsable del país ha de començar a preocupar-se d'altres coses tan bàsiques com el tràfec i el crim. Unes setmanes després, Lim cessà la carrera contra el candidat del Partit Social Demòcrata Fan Yun, elegint anar contra l'aleshores legislador del Kuomintang legislator Lin Yu-fang a les circumscripció dels districtes de Zhongzheng i Wanhua. El desembre de 2016 Chthonic va fer un concert com a forma de fer campanya per Lim. Al concert van atendre unes vint mil persones. El candidat del Kuomintang Lin Yu-feng digué el 8 de gener de 2016 que no votaren a Lim, qui té "cabells més llargs que una dona i és mentalment anormal". Aquest comentari es va fer viral, donant en general una mala imatge al partit Kuomintang. El Partit Progressista Demòcrata no nominà candidats a la circumscripció, elegint donar el suport a Lim, qui derrotà Lin en les eleccions del 16 de gener de 2016.
El 16 de gener de 2016 es convertí en diputat del Yuan Legislatiu pel cinquè districte de Taiwan. Lim va ser assignat al Comitè de Defensa Nacional i Estrangera després d'ocupar el lloc. Ocupant el càrrec d'aquest comitè visità les Nacions Unides per parlar-hi sobre l'assumpte de la independència de Taiwan. El març d'eixe any va demanar al president (Ma Ying-jeou (馬英九)) i al president electe (Tsai Ing-wen (蔡英文)) que deixaren al Dalai Lama visitar Taiwan. L'octubre, Lim anuncià la formació d'una designació al Tibet al Yuan Legislatiu (Grup Parlamentari Taiwanès pel Tibet), amb ell mateix com a líder de la designació. Lim es reuní amb el Dalai Lama com a polític el setembre de 2016.

## Referències

* 1 2 «NPP’s Freddy Lim declares election victory». Taiwan News, 16-01-2016 [Consulta: 4 novembre 2017].
* 1 2 McVeigh, Tracy «Taiwan's heavy metal star rallies fans to run faor parliament on anti-China platform». The Guardian, 26-12-2015 [Consulta: 11 novembre 2017].
* ↑ «Freddy Lim. Credits». AllMusic. [Consulta: 4 novembre 2018].
* 1 2 3 «INTERVIEW: Metal band singer Freddy Lim talks about politics». Taipei Times, 17-11-2015 [Consulta: 4 novembre 2015].
* ↑ Laskai, Lorand «Taiwan's Newest Political Party Was Co-Founded by a Tattooed Rockstar». Foreign Policy, 04-11-2018 [Consulta: 6 gener 2016].
* ↑ «Legislator pushes for harsher death penalty law». China Post, 29-03-2016 [Consulta: 10 abril 2016]. Arxivat 2 de juny 2016 a Wayback Machine.
* ↑ «ELECTIONS: KMT challenges Tsai over death penalty». Taipei Times, 13-01-2016 [Consulta: 10 abril 2016].
* ↑ «The Rise of Taiwan's ‘Third Force’». The Diplomat, 06-01-2016 [Consulta: 10 abril 2016].
* ↑ «時代力量參選人被爆逃兵役 網友酸沒盡義務不敢投» (en xinès). Apple Daily, 25-08-2015 [Consulta: 22 novembre 2015].
* ↑ «Freddy因焦慮受關注 柯P這樣說...» (en xinès). Liberty Times, 27-08-2015 [Consulta: 27 agost 2015].
* 1 2 «Music industry prepares to pat itself on the back». Taipei Times, 04-05-2001 [Consulta: 10 abril 2016].
* ↑ «Say it loud: `Up yours China'». Taipei Times, 27-02-2004 [Consulta: 10 abril 2016].
* 1 2 3 «Monsters of rock loom over Taipei». Taipei Times, 22-06-2001 [Consulta: 10 abril 2016].
* ↑ «Freddy Lim: Meet Taiwan's new rock’n'roll lawmaker». The Independent, 20-01-2016 [Consulta: 9 abril 2016].
* ↑ Frazier, David «ChthoniC: A heavy metal alloy of music and politics». The New York Times, 16-08-2007 [Consulta: 12 novembre 2017].
* ↑ «Shooting for the stars». Taipei Times, 11-07-2009 [Consulta: 23 abril 2016].
* ↑ Loa, Iok-sin «Tibet activists don panda costumes at Taipei Zoo». Taipei Times, 08-02-2009 [Consulta: 6 novembre 2018].
* ↑ Gallier, Thea de «Taiwanese Democracy: Why Chthonic's frontman is running for office». Louder, 10-12-2015 [Consulta: 6 novembre 2018].
* ↑ ; Chen, Wei-han «INTERVIEW: Freddy Lim unfolds New Power Party platform». Taipei Times, 26-06-2015 [Consulta: 17 novembre 2015].
* ↑ «Metal singer to run for legislator». Taipei Times, 23-02-2015 [Consulta: 18 novembre 2015].
* ↑ «The Taiwan rock star running for MP». BBC, 13-01-2016 [Consulta: 6 novembre 2018].
* ↑ «Freddy Lim withdraws from Daan poll». Taipei Times, 17-03-2015 [Consulta: 18 novembre 2015].
* ↑ «Freddy Lim to run in Wanhua-Zhongzheng». Taipei Times, 20-03-2015 [Consulta: 17 novembre 2015].
* ↑ Kielty, Martin «'Black Sabbath of Asia' risk future for democracy». Louder, 27-12-2015 [Consulta: 6 novembre 2018].
* ↑ Li, Xueying «KMT needs fresh talent to rid itself of 'dinosaur party' tag». Straits Times, 18-01-2016 [Consulta: 5 novembre 2018].
* ↑ «DPP approves list of candidates outside the party to support». Taipei Times, 10-12-2015 [Consulta: 10 abril 2016].
* ↑ «ELECTIONS: DPP secures absolute majority in Legislative Yuan». Taipei Times, 17-01-2016 [Consulta: 17 gener 2016].
* ↑ Deming, Mark. «Chthonic biography». AllMusic. [Consulta: 11 novembre 2017].
* 1 2 Lach, Stef «Chthonic's Freddy Lim meets the Dalai Lama». Louder, 12-09-2016 [Consulta: 6 novembre 2018].
* ↑ «Rules on committee members selection irk NPP lawmakers». Taipei Times, 23-02-2016 [Consulta: 23 febrer 2016].
* ↑ Kelly, Kim «Heavy Metal Politician Freddy Lim Is Fighting for Taiwanese Independence». Noisey, 17-10-2016 [Consulta: 6 novembre 2018].
* ↑ Gerber, Abraham «Tibet supporters march in Taipei». Taipei Times, 06-03-2016 [Consulta: 6 novembre 2018].
* ↑ Maxon, Ann «Rights advocates call on China to free Tibet». Taipei Times, 08-03-2018 [Consulta: 6 novembre 2018].
* ↑ ; Hsu, Elizabeth «Tibet caucus established in Taiwan's Legislature». Central News Agency, 07-10-2016 [Consulta: 8 octubre 2016].
* ↑ «Lawmakers establish Tibet group». Taipei Times, 08-10-2016 [Consulta: 8 octubre 2016].